Unionin yleisen tuomioistuimen määräys 10.5.2022 – Girardi v. EUIPO
(Asia T-497/21)1
(Kumoamiskanne – EU-tavaramerkki – EUIPO:ssa tapahtuva edustus – Ilmoitus puuttuvasta toimivallasta toimia edustajana EUIPO:ssa – Toimi, joka ei voi olla kanteen kohteena – Valmisteleva toimi – Tutkimatta jättäminen)
Oikeudenkäyntikieli: englanti
Asianosaiset
Kantaja: Giovanna Paola Girardi (Madrid, Espanja) (edustajat: asianajajat A. Pomares Caballero ja M. Pomares Caballero)
Vastaaja: Euroopan unionin teollisoikeuksien virasto (asiamiehet: G. Predonzani ja A. Söder)
Oikeudenkäynnin kohde
Kantaja vaatii SEUT 263 artiklaan perustuvalla kanteellaan yhtäältä kumoamaan toimen, jolla Euroopan unionin teollisoikeuksien virasto (EUIPO) ilmoitti hänelle 14.6.2021 hänen tekemänsä kumoamisvaatimuksen, viitenumero 000050057 C, sekä kaikkien muiden asiakirjojen, joissa kantajan tai tämän edustajan pysyvä kotipaikka on Euroopan unionin ulkopuolella, sääntöjenvastaisuudesta, ja toisaalta toteamaan lainvastaiseksi EU-tavaramerkkien tutkimista koskevien EUIPO:n ohjeiden liitteessä 1 olevan A osan 5 jakson siltä osin kuin tämä liite koskee espanjalaisten asianajajien ammatillista edustamistoimintaa virastossa.
Määräysosa
Kanne jätetään tutkimatta.
Euroopan unionin teollisoikeuksien virasto (EUIPO) vastaa omista oikeudenkäyntikuluistaan, ja se velvoitetaan korvaamaan Giovanna Paola Girardin oikeudenkäyntikulut, välitoimimenettelystä asiassa T-497/21 R aiheutuneet kulut mukaan lukien.
____________
1 EUVL C 412, 11.10.2021.